དེ་ལྟར་ཡང་ཁོང་གི་མི་ཚེའི་ནང་ཚན་རིག་གི་བྱས་རྗེས་སྙན་གྲགས་ཆེ་ཤོས་དེ་ནོ་བེལ་གཟེངས་རྟགས་ཐོབ་པའི་རྗེས་སུ་བྱུང་བ་རེད།སྤྱི་ལོ་༡༩༡༡ལོར་ཁོང་གིས་གསར་གཏོད་གནང་བའི་སྙན་གྲགས་ཅན་གྱི་བརྟག་དཔྱད་གསེར་ཤོག་གི་བརྟག་དཔྱད།ཅེས་པ་དེ་ལ་བརྟེན་ནས་རྡུལ་ཕྲན་གྱི་དཔེ་གཟུགས་གསར་པ་ཞིག་སྲོལ་གཏོད་བྱས་ཡོད་ལ་དེ་སྔོན་ཁོང་གི་དགེ་རྒན་ཇེ་ཇེ་ཐོམ་སོན་ལགས་ནས་གློག་རྡུལ་རྙེད་སོན་སྐབས་གསར་གཏོད་བྱས་པའི་རྡུལ་ཕྲན་གྱི་དཔེ་གཟུགས་ལ་རྩ་བ་ནས་བསྒྱུར་བཅོས་གནང་ཡོད།དེ་སྔོན་ཇེ་ཇེ་ཐོམ་སོན་ལགས་ནས་གློག་རྡུལ་རྙེད་སོན་བྱུང་རྗེས་ཚན་རིག་པ་ཚོས་རྡུལ་ཕྲན་དེ་བཞིན་ཕོ་རྡུལ་གྱི་བརྒྱ་མཚོ་ལྟ་བུ་ཞིག་གི་ནང་དུ་གློག་རྡུལ་རྣམས་ངེས་མེད་གང་སར་གྲམ་ནས་བསྡད་པ་ཞིག་ཏུ་འདོད་ཀྱི་ཡོད།